Tom Waits

**Thomas Alan "Tom" Waits** (rođen 7. decembra 1949.) je američki pjevač, tekstopisac, kompozitor i glumac. Waits ima prepoznatljiv glas, koji kritičari opisuju *"kao da je namočen u burbon, ostavljen da visi u sušioni mesa nekoliko mjeseci, onda iznešen van i pregažen automobilom"*. Sa svojim prepoznatljivim *"growlom"*, korištenjem stila koji datira prije rock muzike kao što su blues, jazz i vodvilj i sklonost prema eksperimentiranju u industrijskoj muzici, Waits je izgradio prepoznatljivu muzičku ličnost. Radio je kao kompozitor filmske muzike i muzičkih predstava, kao i sporedni glumac u filmovima, *Down By Law* i Bram Stoker-ova *Dracula*. Nominovan je za Oskara za film *One from the Heart* za koji je radio muziku.

Tekstovi Waitsovih pjesama često predstavljaju groteskne portrete zlovoljnih ličnosti i mjesta, iako je pokazao sklonost konvencionalnijim baladama. Ima kultni status i utjecao je na brojne tekstopisce unatoč tome što je imao malu radio i video podršku. Njegove pjesme su poznatije široj publici po tome što su obrađivane od strane popularnijih izvođača, *"Jersey Girl"* koju je obradio Bruce Springsteen i *"Downtown Train"*, obrada Rod Stewart-a. Iako su Waitsovi albumi imali mješan komercijalni uspjeh, neki od njih su dobili zlatni status u drugim zemljama. Nominovan je za velik broj glavnih muzičkih nagrada i osvojio je nagradu Grammy za dva albuma *Bone Machine* i *Mule Variations*. 

Waits trenutno živi u Sonoma County-ju, u Kaliforniji sa ženom Kathleen Brennan i troje djece.

## Život i karijera 
### Porijeklo i muzički počeci 
Tom Waits je rođen u Park Avenue bolnici u Pomona, Kalifornija, od oca Jesse Frank Waits i majke Alma Johnson McMurray, oboje su bili učitelji. Poslije razvoda roditelja 1960. živio je sa majkom u Whittier, Kalifornijaa onda se preselio National City, Kalifornija u San Diego County-u blizu granice sa Meksikom. Waits je sam naučio da svira pijano na komšijinom instrumentu, često putujući u Meskiko sa ocem, koji je predavao španski.
Do 1965. pohađao je srednju školu Hilltop u Sweetwater distriktu Chula Viste. Waits je svirao u bendu zvanom The System.

## Muzičke kuće 
Waits je često mijenjao slične nezavisne muzičke kuće kroz godine, potpisao je za Asylum Records prije nego što je otkupljen od Elektra Records-u i Warner Bros.-a. U toku njegovih godina u Island Records muzička kuća se proširila od male muzičke kuće u muzičkog giganta. Poslije toga je potpisao za ANTI, diviziju Epitaph Records-a.

### Diskografija 
* 1973 *Closing Time*
* 1974 *The Heart Of Saturday Night*
* 1975 *Nighthawks At The Diner*
* 1976 *Small Change*
* 1977 *Foreign Affairs*
* 1978 *Blue Valentine*
* 1980 *Heartattack and Vine*
* 1982 *One From The Heart*
* 1983 *Swordfishtrombones*
* 1985 *Rain Dogs*
* 1986 *Asylum years*
* 1987 *Franks Wild Years*
* 1988 *Big Time*
* 1992 *Bone Machine*
* 1992 *Night On Earth*
* 1993 *The Black Rider*
* 1998 *Beautiful Maladies*
* 1999 *Mule Variations*
* 2001 *Used Songs*
* 2002 *Alice*
* 2002 *Blood Money*
* 2004 *Real Gone*
* 2006 *Orphans*
* 2011 Bad as me

## Vanjski linkovi 
* Zvanična internet prezentacija

Kategorija:Rođeni 1949.
Kategorija:Živi ljudi
Kategorija:Biografije, Whittier (Kalifornija)
Kategorija:Američki pjevači
Kategorija:Američki kompozitori
Kategorija:Američki tekstopisci
Kategorija:Američki glumci
Kategorija:Grammy za najbolji album alternativne muzike